**КОМИ РЕСПУБЛИКАСА ВЕСЬКӦДЛАН КОТЫРЛÖН ШУÖМ**

**«Коми Республикаын социальнöй юкöнса учреждениеяс пöжарысь видзöм (2009 – 2013 вояс)» торъя мога республиканскöй уджтас йылысь» Коми Республикаса Веськӧдлан котырлöн 2009 во сора тöлысь**

**10 лунся 194 №-а шуöмö вежсьöмъяс пыртöм йылысь**

Коми Республикаса Веськӧдлан котыр шуис:

1. Пыртны «Коми Республикаын социальнöй юкöнса учреждениеяс пöжарысь видзöм (2009 – 2013 вояс)» торъя мога республиканскöй уджтас йылысь» Коми Республикаса Веськӧдлан котырлöн 2009 во сора тöлысь 10 лунся 194 №-а шуöмö вежсьöмъяс содтӧд серти.

2. Тайӧ шуӧмыс вынсялӧ сійӧс примитан лунсянь.

Коми Республикаса Юралысьӧс

Медводдза вежысь А. Чернов

Сыктывкар

2012 вося рака тöлысь 20 лун

87 №

Коми Республикаса Веськӧдлан котырлöн

2012 во рака тӧлысь 20 лунся 87 №-а шуӧм дорӧ

СОДТӦД

«Коми Республикаын социальнöй юкöнса учреждениеяс пöжарысь видзöм (2009 – 2013 вояс)» торъя мога республиканскöй уджтас йылысь»

Коми Республикаса Веськӧдлан котырлöн 2009 во сора тöлысь 10 лунся

194 №-а шуöмö пыртöм

**ВЕЖСЬÖМЪЯС**

«Коми Республикаын социальнöй юкöнса учреждениеяс пöжарысь видзöм (2009 – 2013 вояс)» торъя мога республиканскöй уджтас йылысь» Коми Республикаса Веськӧдлан котырлöн 2009 во сора тöлысь 10 лунся 194 №-а шуöмын:

«Коми Республикаын социальнöй юкöнса учреждениеяс пöжарысь видзöм (2009 – 2013 вояс)» торъя мога республиканскöй уджтасын, мый вынсьӧдӧма шуӧмӧн (содтӧд), (водзӧ - Уджтас):

1) «Уджтас мероприятиеяслöн система» 4 юкӧдса 1 таблицалӧн «Йöзлысь дзоньвидзалун видзан системаса учреждениеясын пöжарысь видзчысян корöмъяс олöмö пöртöм да йöзлысь дзоньвидзалун видзан объектъяс пöжарысь видзчысян корöмъяс серти стрӧитӧм» 2 юкӧдулын:

3 позицияса 4,8 графаясын «21568,16», «3100,00» лыдпасъяс лӧсялӧмӧн вежны «22068,16», «3600,00» лыдпасъясӧн;

4 позицияса 4,8 графаясын «18966,30», «3000,00» лыдпасъяс лӧсялӧмӧн вежны «18466,30», «2500,00» лыдпасъясӧн;

2) «Уджтаслысь бюджетнöй, экономическöй да социальнöй виччысяна бурлун донъялöм. Уджтаслöн мог серти индикаторъяс (лыдпасъяс)» 6 юкӧдын:

а) витӧд абзацын «38», «40» лыдпасъяс лӧсялӧмӧн вежны «44», «43» лыдпасъясӧн;

б) «Могъяс серти лыдпасъяс да индикаторъяс» 3 таблицаса 2, 3, 6 позициялӧн 5 графаын «10», «9», «52» лыдпасъяс лӧсялӧмӧн вежны «14», «16», «25» лыдпасъясӧн;

3) Уджтас дорӧ 1 содтӧд гижны тайӧ вежсьӧмъяс дорӧ 1 содтӧд серти;

4) Уджтасӧ содтыны 9-11 содтӧдъяс тайӧ вежсьӧмъяс дорӧ 2-4 содтӧдъяс серти.

«Коми Республикаын социальнöй юкöнса учреждениеяс

пöжарысь видзöм (2009 – 2013 вояс)»

торъя мога республиканскöй уджтас йылысь»

Коми Республикаса Веськӧдлан котырлöн

2009 во сора тöлысь 10 лунся

194 №-а шуöмö пыртöм вежсьӧмъяс дорӧ

1 СОДТӦД

«Коми Республикаын социальнöй юкöнса учреждениеяс

пöжарысь видзöм (2009 – 2013 вояс)»

торъя мога республиканскöй уджтас дорӧ

1 СОДТӦД»

Социальнöй юкöнса учреждениеяс пöжарысь видзан медпервой мераясöн могмöдöм вылö муниципальнöй районъясса (кар кытшъясса) сьӧмкудъяслы Коми Республикаса республиканскöй сьӧмкудйысь субсидияяс юклан да сетан

**ПРАВИЛÖЯС**

1. Социальнöй юкöнса учреждениеяс пöжарысь видзан медпервой мераясöн могмöдöм кузя мероприятиеяс вылӧ муниципальнöй районъясса (кар кытшъясса) муниципальнӧй юкӧнъяслы Коми Республикаса республиканскöй сьӧмкудйысь субсидияяс сетӧм (водзö – субсидияяс), мый индöма «Коми Республикаын социальнöй юкöнса учреждениеяс пöжарысь видзöм (2009-2013 вояс)» торъя мога республиканскöй уджтасöн (водзӧ - Уджтас), збыльмӧдӧны Коми Республикаса йöзлысь дзоньвидзалун видзан министерство, Коми Республикаса культура министерство да Коми Республикаса йöзöс велöдан министерство (водзö – Министерствояс) Коми Республикаса республиканскöй сьӧмкудлöн своднöй бюджетнöй роспись да кассöвöй план серти сьӧмкуд обязательствояс лимит мында юклӧмӧн, кутшӧмӧс урчитӧма тайӧ Правилӧяслӧн 7 пунктӧн, Министерствояс да муниципальнöй районъясса (кар кытшъясса) муниципальнӧй юкӧнъяслӧн меставывса асвеськöдлан органъяс костын кырымалöм артмöдчöм вылö подуласьöмöн (водзö – Артмöдчöм) социальнöй юкöнса муниципальнӧй учреждениеяс пöжарысь видзан медводдза мераясöн могмöдöм кузя мероприятиеяс вылӧ меставывса сьӧмкудъяслысь рӧскод софинансируйтӧм могысь.

2. Артмӧдчӧмлысь формасӧ вынсьӧдӧ лӧсялана Министерство Коми Республикаса сьöм овмöс министерствокӧд сӧгласуйтӧм серти да йöзöдö «Ӧтуввез» юӧр да телекоммуникация везйын Министерстволӧн официальнӧй сайтъяс вылын сійöс вынсьӧдан лунсянь 3 лун чӧжöн.

Коми Республикаса республиканскöй сьӧмкудсянь рӧскодлысь окталунсö да бӧртаслунсö кыпöдöм могысь да субсидияяс вӧдитчӧм вылӧ торъя мога петкӧдласъяслысь бӧртаслунсӧ Министерствояс пыртӧны Артмӧдчӧмъясӧ Россия Федерацияса сьӧм кодекслӧн 34 статья серти.

3. Субсидияяс сетсьöны муниципальнӧй районъясса (кар кытшъясса) муниципальнöй юкӧнъяслысь (водзӧ – муниципальнӧй юкӧнъяс) рöскод обязательствояс öтув финансируйтöм вылö, мый йитчöны муниципальнöй торъя мога уджтасъяс (уджтасувъяс) збыльмöдöмкöд, Уджтас олöмö пöртан татшöм туйвизьяс кузя:

а) йöзлысь дзоньвидзалун видзан учреждениеясын пöжарысь видзан корöмъяс збыльмöдöм;

б) культура да искусство учреждениеяс пöжарнöй сигнализацияöн да пöжарысь видзчысян средствоясöн могмöдöм, пöжарысь видзан уджъяс сэнi нуöдöм;

в) велöдан учреждениеяс пöжарысь видзан мераясöн могмöдöм.

4. Субсидияяс сетӧны муниципальнöй юкӧнса меставывса асвеськӧдлан органъясӧн (водзӧ – меставывса асвеськӧдлан органъяс) татшöм условиеясö кутчысьöм дырйи:

1) меставывса асвеськöдлан органъяс примитöны да збыльмöдöны торъя мога уджтасъяс (уджтасувъяс), кутшöмъяс артыштöны Уджтас збыльмӧдан индöм туйвизьяс кузя меставывса бюджетъяслысь рöскод;

2) меставывса сьӧмкудъяс йылысь меставывса асвеськöдлан органъяслöн решениеясын эм тайö пунктса 1 пунктулын индöм мероприятиеяс сьöмöн могмöдöм вылö бюджетнöй ассигнованиеяс;

3) субсидияяс сетöм вылö муниципальнöй юкöнлöн эм заявка лöсялана министерствоöн урчитöм форма серти да кадколастӧ.

4) муниципальнӧй юкӧн примитӧ обязательствояс сы серти, медым петкӧдласъяслӧн тӧдчанлунъясыс, кутшӧмъясӧс урчитӧма муниципальнӧй нормативнӧй инӧда актъясӧн, лӧсялісны субсидияяс сетан бӧртасъяслысь петкӧдласъяслӧн тӧдчанлунъяслы, мый урчитӧма артмӧдчӧм.

5. Тайö Правилöяслöн 1 пунктын индöм меставывса сьӧмкудъяслöн рöскод Коми Республикаса республиканскöй сьӧмкудйысь софинансируйтан тшупöдыс урчитсьö меставывса сьӧмкудъяслöн индöм рöскодысь 80 прöчент мында Уджтас збыльмöдан лöсялана туйвизьяс серти.

Коми Республикаса республиканскӧй сьӧмкудйысь субсидияяс вуджӧдӧм нуӧдсьӧ Артмӧдчӧмӧн урчитӧм кадколастӧ.

6. Муниципальнöй юкӧнса сьӧмкудъяслы локтан финансöвöй во вылö субсидия ыдждасö арталöны татшöм формула серти:

|  |  |  |  |
| --- | --- | --- | --- |
|  |  |  | CM |
| CIM | = | PIM x | \_\_\_\_ , |
|  |  |  | PM |

кöнi:

CIM – муниципальнöй юкӧнса сьӧмкудлы субсидия;

PIM – социальнöй юкöнса муниципальнöй учреждениеяс пöжарысь видзан медпервой мераясöн могмöдöм кузя мероприятиеяс (водзö – пöжарысь видзан мероприятиеяс) лöсялана туйвизь серти;

CM –пöжарысь видзан мероприятиеяс вылö Уджтасын лöсялана Министерстволы артыштöм öтувъя сьöм мында;

PM – пöжарысь видзан мероприятиеяс вылö муниципальнöй юкöнъяслöн сьöмын коланлунлы öтувъя рöштшöт.

Пöжарысь видзан мероприятиеяс вылö колана сьöм рöштшöтсö сетöны меставывса асвеськöдлан органъяс лöсялана министерствоясö субсидияяс сетöм вылö муниципальнöй юкöнлöн заявкаын.

7. Субсидия сетӧм збыльмӧдсьӧ Уджтас дорӧ 3-11 содтӧдъясын индӧм юкланног серти.

8. Рӧскод збыльмӧдӧм йылысь, кодлӧн субсидия лоӧ сьӧм могмӧдӧмлы подулӧн, да субсидия вӧдитчӧмын бӧртасъяслысь торъя мога петкӧдласъяс вермана тӧдчанлунъяс йылысь сетан отчётносьтлӧн кадколастъяссӧ да пӧрадоксӧ урчитӧ лӧсялана Артмӧдчӧмӧн.

9. Колана Министерствоӧ сетӧм юӧръяс да отчётъяс стӧчлун бӧрся кывкутӧны меставывса асвеськӧдлан органъяс.

10. Субсидияӧн вӧдитчӧмлысь окталунсӧ донъялӧ Министерство Артмӧдчӧмӧн урчитӧм ӧтлааститӧм да субсидия вӧдитчӧмын татшӧм шедӧдӧм торъя мога петкӧдласъяс подув вылын:

1) муниципальнӧй учреждениеяс лыдлы лӧсялӧм, кодъяс эштӧдісны пöжарысь видзан медпервой мераясöн могмöдöм кузя уджъяс, учреждение лыдлы, кутшӧмӧс урчитӧма Артмӧдчӧмӧн;

2) муниципальнӧй учреждениеяслӧн пай чинӧм, кодъяслӧн эм збыльмӧдтӧм предписаниеяс.

11. Субсидия вӧдитчӧмын окталун йылысь отчётсӧ Министерство донъялӧ финансӧвӧй волӧн отчёт бӧрын. Субсидия вӧдитчӧмын окталун йылысь отчётсӧ вынсьӧдӧ Министерство да йöзöдö «Ӧтуввез» юӧр да телекоммуникация везйын сылӧн официальнӧй сайтъяс вылын локтан отчётнӧй волӧн урасьӧм тӧлысь 10 лунӧдз.

12. Сэк, кор отчётнӧй воын муниципальнӧй юкӧнӧн абу воӧдчӧма урчитӧм артмӧдчӧмӧн субсидияӧн вӧдитчигӧн петкӧдласъясӧдз, субсидиялӧн ыджда, кутшӧмӧс вӧлі индӧма тайӧ муниципальнӧй юкӧныслы локтан финансӧвӧй во вылӧ, чинӧ оланпасӧн урчитӧм пӧрадок серти, Министерство Коми Республикаса сьӧм овмӧс министерствокӧд сӧгласуйтӧмӧн, индӧм тӧдчанлун воӧдчытӧмысь быд прӧчент вылӧ субсидия ыдждалӧн 1 прӧчент рӧштшӧтысь.

Прӧстмӧм сьӧмсӧ колӧ юклыны мукӧд муниципальнӧй юкӧн костын, кодъяслӧн эм тайӧ Правилӧяс серти субсидия вылӧ инӧд муниципальнӧй юкӧнлы индӧм субсидия ыджда серти пропорциональнӧя.

13. Субсидияясыс лоöны торъя могаöн да найöс оз позь видзны мöд могъяс вылö.

Абу торъя мог вылö субсидияяссö видзöмыс вайӧдӧ кывкутӧмӧ Россия Федерацияса оланпастэчас серти.

14. Министерство быд тӧлысь отчётнöй бöрся тöлысьлöн 15 лунысь оз сёрджык сетö Коми Республикаса сьöм овмöс министерствоö лӧсялана Министерствоӧн да Коми Республикаса сьöм овмöс министерствоöн урчитöм форма кузя субсидия рöскодуйтöм йылысь отчётносьт.

15. Субсидияясӧ торъя мог вылö видзöм бöрся видзöдöны лöсялана Министерство да Коми Республикаса сьöм овмöс министерство.

«Коми Республикаын социальнöй юкöнса учреждениеяс

пöжарысь видзöм (2009 – 2013 вояс)»

торъя мога республиканскöй уджтас йылысь»

Коми Республикаса Веськӧдлан котырлöн

2009 во сора тöлысь 10 лунся

194 №-а шуöмö пыртöм вежсьӧмъяс дорӧ

2 СОДТӦД

«Коми Республикаын социальнöй юкöнса учреждениеяс

пöжарысь видзöм (2009 – 2013 вояс)»

торъя мога республиканскöй уджтас дорӧ

9 СОДТӦД»

2012 во вылӧ муниципальнӧй велӧдан учреждениеяс пöжарысь видзан

медпервой мераясöн могмöдöм вылö муниципальнöй районъясса

(кар кытшъясса) сьӧмкудъяслы Коми Республикаса республиканскöй сьӧмкудйысь субсидияяс

**ЮКЛӦМ**

|  |  |  |
| --- | --- | --- |
| Д/в № | Муниципальнöй юкöн ним | Субсидияяс ыджда,сюрс шайт |
| *1* | *2* | *3* |
| 1. |  «Сыктывкар» кар кытш | 2515,0 |
| 2. | «Ухта» кар кытш | 1177,0 |
| 3. | «Воркута» кар кытш | 1645,0 |
| 4. | «Печора» муниципальнöй район | 562,0 |
| 5. | «Инта» кар кытш | 490,0 |
| 6. | «Усинск» кар кытш | 2436,0 |
| 7. | «Сыктывдін» муниципальнöй район | 1456,0 |
| 8. | «Сыктыв» муниципальнöй район | 1295,0 |
| 9. | «Койгорт» муниципальнöй район | 843,0 |
| 10. | «Луздор» муниципальнöй район | 430,0 |
| 11. | «Кӧрткерӧс» муниципальнöй район | 506,0 |
| 12. | «Кулӧмдін» муниципальнöй район | 3000,0 |
| 13. | «Мыдлін» муниципальнöй район | 1832,0 |
| 14. | «Емдін» муниципальнöй район | 1520,0 |
| 15. | «Княжпогост» муниципальнöй район | 2426,0 |
| 16. | «Удора» муниципальнöй район | 2229,0 |
| 17. | «Вуктыл» муниципальнöй район | 584,0 |
| 18. | «Изьва» муниципальнöй район | 510,0 |
| 19. | «Чилимдін» муниципальнöй район  | 3975,0 |
| 20. | «Сосногорск» муниципальнöй район | 569,0 |
|  | Ставыс: | 30000,0 |

».

«Коми Республикаын социальнöй юкöнса учреждениеяс

пöжарысь видзöм (2009 – 2013 вояс)»

торъя мога республиканскöй уджтас йылысь»

Коми Республикаса Веськӧдлан котырлöн

2009 во сора тöлысь 10 лунся

194 №-а шуöмö пыртöм вежсьӧмъяс дорӧ

3 СОДТӦД

«Коми Республикаын социальнöй юкöнса учреждениеяс

пöжарысь видзöм (2009 – 2013 вояс)»

торъя мога республиканскöй уджтас дорӧ

10 СОДТӦД»

2012 во вылӧ йöзлысь дзоньвидзалун видзан системаын муниципальнӧй учреждениеяс пöжарысь видзан медпервой мераясöн могмöдöм вылö муниципальнöй районъясса (кар кытшъясса) сьӧмкудъяслы Коми Республикаса республиканскöй сьӧмкудйысь субсидияяс

**ЮКЛӦМ**

|  |  |  |
| --- | --- | --- |
| Д/в № | Муниципальнöй юкöн ним | Субсидияяс ыджда,сюрс шайт |
| 1 | 2 | 3 |
| 1. | «Воркута» кар кытш | 300,0 |
| 2. | «Инта» кар кытш | 200,0 |
| 3. | «Сыктывкар» кар кытш | 300,0 |
| 4. | «Усинск» кар кытш | 200,0 |
| 5. | «Ухта» кар кытш | 300,0 |
| 6. | «Вуктыл» муниципальнöй район | 100,0 |
| 7. | «Изьва» муниципальнöй район | 100,0 |
| 8. | «Княжпогост» муниципальнöй район | 100,0 |
| 9. | «Печора» муниципальнöй район | 200,0 |
| 10. | «Сосногорск» муниципальнöй район | 200,0 |
| 11. | «Мыдлін» муниципальнöй район | 100,0 |
| 12. | «Удора» муниципальнöй район | 100,0 |
| 13. | «Емдін» муниципальнöй район | 100,0 |
| 14. | «Кулӧмдін» муниципальнöй район | 100,0 |
| 15. | «Чилимдін» муниципальнöй район  | 100,0 |
|  | Ставыс: | 2500,0 |

».

«Коми Республикаын социальнöй юкöнса учреждениеяс

пöжарысь видзöм (2009 – 2013 вояс)»

торъя мога республиканскöй уджтас йылысь»

Коми Республикаса Веськӧдлан котырлöн

2009 во сора тöлысь 10 лунся

194 №-а шуöмö пыртöм вежсьӧмъяс дорӧ

4 СОДТӦД

«Коми Республикаын социальнöй юкöнса учреждениеяс

пöжарысь видзöм (2009 – 2013 вояс)»

торъя мога республиканскöй уджтас дорӧ

11 СОДТӦД»

2012 во вылӧ муниципальнӧй культура да искусство учреждениеяс пöжарысь видзан медпервой мераясöн могмöдöм вылö муниципальнöй районъясса (кар кытшъясса) сьӧмкудъяслы Коми Республикаса республиканскöй сьӧмкудйысь субсидияяс

**ЮКЛӦМ**

|  |  |  |
| --- | --- | --- |
| Д/в № | Муниципальнöй юкöн ним | Субсидияяс ыджда,сюрс шайт |
| *1* | *2* | *3* |
| 1. | «Кӧрткерӧс» муниципальнöй район | 113,0 |
| 2. | «Луздор» муниципальнöй район | 113,0 |
| 3. | «Удора» муниципальнöй район | 118,0 |
| 4. | «Чилимдін» муниципальнöй район | 204,0 |
| 5. | «Кулӧмдін» муниципальнöй район | 252,0 |
|  | Ставыс: | 800,0 |

».

Н. Воробьева - 11 178 пас